**Doložka vybraných vplyvov**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1. **Základné údaje** | | | | | | | | | |
| **Názov materiálu** | | | | | | | | | |
| Návrh zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a  vysoko účinnej kombinovanej výroby a  o zmene a  doplnení niektorých zákonov | | | | | | | | | |
| **Predkladateľ (a spolupredkladateľ)** | | | | | | | | | |
| Ministerstvo hospodárstva Slovenskej republiky | | | | | | | | | |
| **Charakter predkladaného materiálu** | | ☐ | | Materiál nelegislatívnej povahy | | | | | |
| ☒ | | Materiál legislatívnej povahy | | | | | |
| ☒ | | Transpozícia práva EÚ | | | | | |
| *V prípade transpozície uveďte zoznam transponovaných predpisov:*  **Smernica Európskeho parlamentu a Rady (EÚ) 2015/1513, ktorou sa mení smernica 98/70/ES týkajúca sa kvality benzínu a naftových palív a ktorou sa mení smernica 2009/28/ES o podpore využívania energie z obnoviteľných zdrojov energie**  **Smernica Rady (EÚ) 2015/652, ktorou sa stanovujú metodiky výpočtu a požiadavky na predkladanie správ podľa smernice Európskeho parlamentu a Rady 98/70/ES týkajúcej sa kvality benzínu a naftových palív** | | | | | | | | | |
| **Termín začiatku a ukončenia PPK** | | | | | 9.2.2017 – 16.2.2017 | | | | |
| **Predpokladaný termín predloženia na MPK\*** | | | | | február 2017 | | | | |
| **Predpokladaný termín predloženia na Rokovanie vlády SR\*** | | | | | marec 2017 | | | | |
|  | | | | | | | | | |
| 1. **Definovanie problému** | | | | | | | | | |
| *Uveďte základné problémy, na ktoré navrhovaná regulácia reaguje.*  Materiál transponuje smernice EÚ v oblasti využívania biopalív a znižovania emisií v doprave. Zároveň sa upravujú podmienky pre podporu využívania obnoviteľných zdrojov energie. | | | | | | | | | |
| 1. **Ciele a výsledný stav** | | | | | | | | | |
| *Uveďte hlavné ciele navrhovaného predpisu (aký výsledný stav chcete reguláciou dosiahnuť).*  Cieľom návrhu zákona je transpozícia smerníc. | | | | | | | | | |
| 1. **Dotknuté subjekty** | | | | | | | | | |
| *Uveďte subjekty, ktorých sa zmeny návrhu dotknú priamo aj nepriamo:*  Materiál sa týka právnických a fyzických osôb, ktoré uvádzajú na trh motorové palivá a výrobcov biopalív. | | | | | | | | | |
| 1. **Alternatívne riešenia** | | | | | | | | | |
| *Aké alternatívne riešenia boli posudzované?*  *Uveďte, aké alternatívne spôsoby na odstránenie definovaného problému boli identifikované a posudzované.*  Alternatívne riešenia neboli zvažované. | | | | | | | | | |
| 1. **Vykonávacie predpisy** | | | | | | | | | |
| *Predpokladá sa prijatie/zmena vykonávacích predpisov?* | | | | | | ☒ Áno | | ☐ Nie | |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:*  Vyhláška MH SR č. 373/2011 Z. z. ktorou sa vykonávajú niektoré ustanovenia zákona č. 309/2009 Z. z. o podpore obnoviteľných zdrojov energie a vysoko účinnej kombinovanej výroby  Vyhláška Ministerstva životného prostredia SR č. 271/2011 Z. z., ktorou sa ustanovujú kritériá trvalej udržateľnosti a ciele na zníženie emisií skleníkových plynov z pohonných látok | | | | | | | | | |
| 1. **Transpozícia práva EÚ** | | | | | | | | | |
| *Uveďte, v ktorých ustanoveniach ide národná právna úprava nad rámec minimálnych požiadaviek EÚ spolu s odôvodnením.*  Právna úprav nejde nad rámec minimálnych požiadaviek EÚ. | | | | | | | | | |
|  | | | | | | | | | |
| 1. **Preskúmanie účelnosti\*\*** | | | | | | | | | |
| *Uveďte termín, kedy by malo dôjsť k preskúmaniu účinnosti a účelnosti navrhovaného predpisu. Uveďte kritériá, na základe ktorých bude preskúmanie vykonané.* | | | | | | | | | |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.  \*\* nepovinné | | | | | | | | | |
|  | | | | | | | | | |
| 1. **Vplyvy navrhovaného materiálu** | | | | | | | | | |
| **Vplyvy na rozpočet verejnej správy** | **☐** | | **Pozitívne** | | **☒** | **Žiadne** | **☐** | | **Negatívne** |
| z toho rozpočtovo zabezpečené vplyvy | ☐ | | Áno | | ☐ | Nie | ☐ | | Čiastočne |
| **Vplyvy na podnikateľské prostredie** | **☒** | | **Pozitívne** | | **☐** | **Žiadne** | **☒** | | **Negatívne** |
| z toho vplyvy na MSP | **☒** | | Pozitívne | | ☐ | Žiadne | **☒** | | Negatívne |
| **Sociálne vplyvy** | **☐** | | **Pozitívne** | | **☒** | **Žiadne** | **☐** | | **Negatívne** |
| **Vplyvy na životné prostredie** | **☒** | | **Pozitívne** | | **☐** | **Žiadne** | **☐** | | **Negatívne** |
| **Vplyvy na informatizáciu** | **☐** | | **Pozitívne** | | **☒** | **Žiadne** | **☐** | | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
| **vplyvy služieb verejnej správy na občana** | **☐** | **Pozitívne** | **☒** | **Žiadne** | **☐** | **Negatívne** |
| **vplyvy na procesy služieb vo verejnej správe** | **☐** | **Pozitívne** | **☒** | **Žiadne** | **☐** | **Negatívne** |

|  |
| --- |
| 1. **Poznámky** |
| *V prípade potreby uveďte doplňujúce informácie k návrhu.*  Materiál nepredpokladá žiadne vplyvy na rozpočet verejnej správy, na informatizáciu, ani sociálne vplyvy, či vplyvy na služby verejnej správy pre občana. Vplyv na podnikateľské prostredie v oblasti dodávky palív v doprave bude neutrálny, pretože sa v nasledujúcich rokoch znižuje povinné celkové primiešavanie biozložiek v energetickom vyjadrení, avšak zavádza sa nová povinnosť primiešavať biopalív II. generácie, čiže pokročilých biopalív. Nepredpokladáme ani dosah na spotrebiteľov. Znižovanie povinného celkového primiešavania biozložiek v energetickom vyjadrení bude mať pri súčasných cenách ropy pozitívny dosah. Existencia dvojitého započítavania energetického obsahu pokročilých biopalív znamená, že negatívny dosah je porovnateľný s dosahom v predchádzajúcej vete. Vplyv primiešania II. generácie na cenu benzínu pri cenách ropy na úrovni 50 USD/bbl. bude nižší ako 1 cent na liter. V prípade rastu cien ropy tento vplyv bude menší. |
| 1. **Kontakt na spracovateľa** |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov*  Ing. Juraj Novák, odbor energetickej a surovinovej politiky, MH SR, e-mail: [novak@mhsr.sk](mailto:novak@mhsr.sk), tel. 02 4854 1921 |
| 1. **Zdroje** |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri vypracovávaní doložky, príp. analýz vplyvov vychádzali.* |
| 1. **Stanovisko Komisie pre posudzovanie vybraných vplyvov z PPK** |
| Komisia uplatňuje k materiálu nasledovné pripomienky a odporúčania.  K doložke vybraných vplyvov  Komisia sa oboznámila s predkladateľom priloženými podkladmi a dospela k záveru, že posudzovaný materiál má pozitívno-negatívny vplyv na podnikateľské prostredie, vrátane MSP.  Predkladateľ v Doložke vybraných vplyvov, časť 9. Vplyvy navrhovaného materiálu uvádza, že materiál nemá žiadny vplyv na podnikateľské prostredie. Následne však v časti 10. Poznámky uvádza, že materiál má „neutrálny vplyv“ na podnikateľské prostredie v oblasti dodávky palív v doprave, pričom spomína tak pozitívne, ako aj negatívne vplyvy. Komisia upozorňuje na fakt, že predkladateľ je v súlade s bodom 4.5. Jednotnej metodiky na posudzovanie vybraných vplyvov povinný vypracovať analýzu vplyvov na podnikateľské prostredie v prípade, že identifikuje vplyvy. Komisia preto žiada predkladateľa o vyznačenie vplyvu na podnikateľské prostredie v Doložke vybraných vplyvov a zároveň žiada o vypracovanie príslušnej analýzy vplyvov na podnikateľské prostredie.  Komisia zároveň žiada predkladateľa o vyznačenie všetkých vplyvov vyplývajúcich z návrhu zákona, nielen tých, ktoré sú okrajovo spomenuté v Doložke vplyvov, časť 10. Poznámky. Predkladateľ v tejto časti napríklad nespomína zjemnenie povinnosti PO alebo FO uvádzajúcich pohonnú látku na trh v SR znížiť priemerné ročné emisie skleníkových plynov počas životného cyklu na jednotku energie z pohonných látok a dodávanej energie z 10% na 6% v porovnaní s referenčnou hodnotou 94,1 gCO2ekv/MJ od 1. januára 2020 (§14c, ods. (6), písm. a)). Predkladateľ takisto v tejto časti neuvádza zavedenie povinnosti PO alebo FO, ktoré uvádzajú na trh v SR biopalivo používané na pohon vozidiel, monitorovať, každoročne vypracovať a zaslať organizácii na overenie správu o úrovni tvorby emisií skleníkových plynov počas životného cyklu na jednotku energie z pohonnej látky a dodávanej energie za predchádzajúci rok (§14c, ods. (3)). Podobne, predkladateľ v tejto časti nespomenul zavedenie nových povinností pre odborne spôsobilé osoby overujúce výpočty emisií z biopalív, ktorých energetický obsah sa započítava dvojnásobne (doplnenie §14d o nový odsek 13).  Komisia preto žiada o doplnenie nielen vyššie uvedených, ale všetkých vplyvov do analýzy vplyvov na podnikateľské prostredie.  Stála pracovná komisia na posudzovanie vybraných vplyvov vyjadruje nesúhlasné stanovisko s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.  *Vyjadrenie predkladateľa materiálu:* na základe stanoviska Komisie pre posudzovanie vybraných vplyvov z PPK bola prepracovaná doložka vybraných vplyvov a súčasne bola vypracovaná analýza vplyvov na podnikateľské prostredie. |